b'\n_START_ARTICLE_\nDani Alves\n_START_SECTION_\nKlubska kariera\n_START_PARAGRAPH_\nAlves je svojo nogometno pot za\xc4\x8del v brazilskem klubu Esporte Clube Bahia. Kmalu so ga opazili skavti iz \xc5\xa0panije. Leta 2002 je bil tako prvi\xc4\x8d za \xc5\xa1est mesecev posojen v Sevillo._NEWLINE_Medtem je leta 2003 nastopil na svetovnem mladinskem prvenstvu, ki ga je Brazilija dobila. Po vrnitvi s prvenstva je s Sevillo podpisal prvo pogodbo in postal njen stalni \xc4\x8dlan. _NEWLINE_Decembra 2006 je s klubom podpisal novo pogodbo, s katero se je klubu zavezal do leta 2012._NEWLINE_V sezoni 2006-07 je alves na 47 nastopih za Sevillo dosegel 5 golov, nastopil pa je tudi na vseh tekmah kluba v UEFA pokalu, ki jih je Sevilla dobila._NEWLINE_Zaradi dolgoletnega nastopanja za \xc5\xa1panski klub je Alves dobil \xc5\xa1pansko dr\xc5\xbeavljanstvo, zaradi \xc4\x8desar ga sme klub neomejeno vpoklicati v ekipe za nastope na evropskih tekmovanjih._NEWLINE_1. avgusta 2007 je Alves v intervjuju za enega od brazilskih \xc5\xa1portnih kanalov SporTV izjavil, da namerava zapustiti Sevillo in se pridru\xc5\xbeiti anglekemu klubu Chelsea F.C. Svoje \xc5\xbeelje po selitvi je kasneje izrazil \xc5\xa1e za \xc5\xa1panski \xc4\x8dasopis Marca, za katerega je izjavil, da je po\xc4\x8da\xc5\xa1\xc4\x8den, da si ga \xc5\xbeeli tako velik klub in, da bi ponudbo le te\xc5\xbeko zavrnil. V intervjuju za \xc5\xa1panski \xc5\xa1portni kanal Antena 3 je 8. avgusta 2007 \xc5\xa1e enkrat potrdil, da se je njegov agent pogajal s Chelsea in Sevillo nagovarjal k prodaji._NEWLINE_16. avgusta 2007 je Sevilla zavrnila ponudbo Chelsea ter nato 22. avgusta \xc5\xa1e dve ponudbi istega kluba, ki je za brazilca ponujal 36 milijonov evrov, z obrazlo\xc5\xbeitvijo, da sta odlo\xc4\x8dno prenizki. _NEWLINE_Alves je kasneje izrazil razo\xc4\x8daranje nad predsednikom Seville Del Nidom, ko je Chelsea za precej manj\xc5\xa1o vsoto od Barcelone kupila drugega brazilca, branilca Juliana Belettija. S tem je Sevilla dokon\xc4\x8dno prepre\xc4\x8dila Alvesov prestop._NEWLINE_Po javnih kritikah in sporu med Alvesom in Del Nidom, se je Alves odlo\xc4\x8dil ostati v Sevilli. Kot razlog za odlo\xc4\x8ditev je navedel smrt soigralca Antonia Puerte, ki naj bi sprtega Alvesa in Del Nida spet zbli\xc5\xbeala. _NEWLINE_Aprila 2008 so se v javnosti pojavile nepotrjene govorice, da naj bi se Alves dogovoril z Barcelono, da bo v sezoni 2008-09 zaigral za katalonski klub_NEWLINE_Po tem, ko je z Barcelono trikrat osvojil Ligo prvakov je leta 2016 prestopil v Juventus._NEWLINE_Poleti 2017 je prestopil v Paris Saint-Germain.\n_START_SECTION_\nReprezentan\xc4\x8dna kariera\n_START_PARAGRAPH_\nAlves je za brazilsko reprezentanco prvi\xc4\x8d nastopil na prijateljski tekmi proti Ekvadorju 10. oktobra 2006, kot zamenjava. V prvi postavi je prvi\xc4\x8d zaigral tri dni kasneje na prijatelsjki tekmi proti kuvajtskemu klubu Al Kuwait Kaifan. 15. julija 2007 je na finalni tekmi Copa Americe proti Argentini prvi\xc4\x8d zadel, na isti tekmi pa je prispeval tudi podajo k zadetku.'